Անդրանիկ Խեչումյան

Անդրանիկ Խեչումյան (), իրանահայ թարգմանիչ, թատրոնի ռեժիսոր, մշակույթի գործիչ։ Հայաստնանի թատերական գործիչների միության անդամ, Իրանի թատերական տան ռեժիսորների և դրամատուրգների կենտրոնի անդամ։

Կենսագրություն 
Անդրանիկ Խեչումյանը ծնվել է 1955 թվականին Թեհրանում։ 1974-1975 թվականներին մասնակցել է Թեհրանի համալսարանի կազմակերպած թատերական դասընթացներին։ Հայկական դպրոցներում և ընկերություններում զբաղվել է դերասանական և ռեժիսորական գործով։ Մեկ տարի մասնակցել է Համիդ Սամանդարյանի թատերական դասերին։

2000 թվականին Հայաստանում բեմադրել է «Ապակե գազանանոց» պիեսը պարսկերենով, 2001 թվականին՝ Քերմանիի «Ուսաբեռ» ներկայացումը հայերենով։ 2004-2005 թվականներին բեմադրել է Մոհամմադ Ռահմանյանի «Ժաննա դ՛Արկը կրակի մեջ» և Էզաթալլահ Մեհրավարանի «Համլետի դերասանը» պիեսները, որոնք ներկայացրել է նաև «Արմմոնա» միջազգային փառատոնի ժամանակ։

Համագործակցել է Թեհրանում լույս տեսնող «Լույս» և «Հույս» երկշաբաթաթերթերի հետ։ Որպես թատրոնի ռեժիսոր երկար տարիներ զբաղվել է թատերական խնդիրներով, հայկական թատերական  խմբեր է տարել Թեհրան կամ Իրանի այլ քաղաքներ` փառատոների։

Թարգմանություններ 
Թարգմանություններ է կատարել հայերենից պարսկերեն և հակառակը։ Թարգմանել է՝
 Ժիրայր Անանյանի «Ես եմ, եկել եմ»
 Գուրգեն Խանջյանի «Դատավարություն»
 Սամվել Կոսյանի «Գուցե փրկվենք»
 Գևորգ Դարֆիի «Սիրավաշը և Սուդաբեն»
 Ռահմաթ Ամինիի «Ճենապակե ամուսինը»
 Ֆարհադ Նազերզադե Քերմանիի «Ուսաբեռը»
 Աբաս Ջահանգիրյանի «Համուն և Դարիա»
 Երվանդ Օտյանի «Անիծյալ տարիները 1914-1919. անձնական հիշատակներ»
 Երվանդ Օտյանի «Թաղականին կնիկը»
 Երվանդ Օտյանի  «Ընկեր Փանջունին»

Պարգևներ 
 Հայաստանի թատերական գործիչների միության «Արտավազդ» մեդալ
 «Պատվո նշան» Իրանի «Թատրոնի տուն» կենտրոնի կողմից, 2006 
 Հայաստանի գրողների միության «Գրական վաստակի համար» մեդալ
 ՀԳՄ «Կանթեղ» մրցանակ
 ՀՀ մշակույթի նախարարության ոսկե մեդալ, 2012
 Իրանում կազմակերպվող կրոնական փոքրամասնությունների Գրքի շաբաթվա 16-րդ շրջանի պատվոգիր

Գրականություն 
 Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։

Ծանոթագրություններ 

Իրանահայ թարգմանիչներ
Իրանահայ թատերական ռեժիսորներ